laion/Wikipedia-Exotic huggingface dataset:
מספר מוצקין

בקומבינטוריקה, מספר מוצקין (ה-n-י) הוא מספר הדרכים השונות לחבר n נקודות על היקפו של מעגל, במיתרים שאינם חוצים זה את זה. למספרים אלה יש הגדרות אחרות, מתחומי תורת המספרים והגאומטריה. מספרי מוצקין קרויים על שמו של המתמטיקאי תאודור מוצקין (בנו של המנהיג הציוני ליאו מוצקין). מספרי מוצקין הראשונים הם: 1, 1, 2, 4, 9, 21, 51, 127, 323, 835, 2188, 5798, 15511, 41835, 113634, 310572, 853467, 2356779, 6536382, 18199284, 50852019, 142547559, 400763223, 1129760415, 3192727797, 9043402501, 25669818476, 73007772802, 208023278209, 593742784829. התרשים הבא מראה את 9 הדרכים לחבר 4 נקודות על היקף מעגל בלי מיתרים חוצים: והתרשים הבא מראה את 21 הדרכים לחבר 5 נקודות על מעגל בלי מיתרים חוצים: הגדרות מקבילות למספרי מוצקין: מספר מוצקין ה-n-י שווה גם למספר הסדרות של מספרים שלמים חיוביים, שאורכן n-1, הן מסתיימות ומתחילות ב 1 או 2, וההפרש בין כל שני איברים רצופים בהן הוא 0, 1 או 1-. כמו כן, מספר מוצקין ה-n-י שווה למספר המסלולים האפשריים ברביע הימני העליון של רשת קואורדינטות, מהנקודה (0,0) לנקודה (n,0) כאשר בכל צעד מותר לזוז רק לכיוון ימין, (ישירות ימינה, ימינה ולמעלה או ימינה ולמטה) ובשום שלב אסור לרדת מתחת לציר ה-x. התרשים הבא מראה את 9 המסלולים החוקיים מהנקודה (0,0) לנקודה (4,0): ב-1977 הציגו דונהיי ושפירו 14 הגדרות שונות למספרי מוצקין בענפים שונים של המתמטיקה. מספר דלנואה מדיה וקבצים בנושא מספר מוצקין בוויקישיתוף סדרה A001006 באתר OEIS – האנציקלופדיה המקוונת לסדרות של מספרים שלמים מספר מוצקין, באתר MathWorld (באנגלית)
זמן (פירושונים)

האם התכוונתם ל... זמן – ביטוי פילוסופי-לשוני-מדעי המתאר מידת המשך או פער בין שני מצבים או אירועים מדידה וציון של זמן בלשנות זמן (בלשנות) – נטייה של הפועל לעבר, הווה, עתיד (ולעיתים זמנים נוספים) יהדות זמן (ישיבות) – המונח המקביל לסמסטר בעולם הישיבות זמן אלול – אחד משלושת ה"זמנים" הנהוגים בעולם הישיבות והמקדים לימים הנוראים כתבי עת הזמן – עיתון בשפה העברית שיצא לאור בשנים 1903–1915 זמן ישראל – המהדורה העברית של The Times of Israel זמן (מגזין) – מגזין חרדי חודשי זמאן (Zaman) – עיתון טורקי זמנים (עיתון) – יומון המפלגה הפרוגרסיבית הישראלית זמנים (כתב עת) – כתב עת מדעי ישראלי אחר זמן (סרט) – סרטו של מ. נייט שאמלאן משנת 2010 Time (פירושונים) זימן (פירושונים) סמן (סמל המופיע על צג כחל מממשק משתמש)
שחק אותה

שחק אותה היה שעשועון טלוויזיה ישראלי, בהנחיית דודו טופז, אשר שודר בערוץ 1 בין השנים 1979–1980 ושוב ב-1983–1984. גרסה נוספת של השעשועון שודרה בערוץ 2 תחת השם "הפירמידה" בשנת 2002 בהנחייתו של עודד מנשה. השעשועון מבוסס על השעשועון האמריקאי The Pyramid (הפירמידה) (אנ'). בסרט המתיחות "עבודה בעיניים" נכללה פרודיה על השעשועון בשם "משש אותה" בו התבקשו המתחרים לנחש סוג של פרי לאחר מישושו דרך מחיצה מחוררת שמעברה השני עמדה דוגמנית. "שחק אותה", במיזם "אישים" לתיעוד היצירה הישראלית דודו משחק אותה, מעריב, 16 באוגוסט 1979 סמדר שיר, דודו טופז גמר לשחק אותה, מעריב, 22 במאי 1980 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אמורי

האם התכוונתם ל... אמורים – עם שמי וארץ קדומים, המוזכר בתנ"ך בכתבי יתדות ובכתבי חרטומים ממלכת אמורו – ממלכה אמורית שהתקיימה במאות ה-13-14 לפנה"ס אוניברסיטת אמורי – אוניברסיטה אמריקנית פרטית בסמוך לעיר אטלנטה שבג'ורג'יה. אמורי (טקסס) – עיר בטקסס. אמורי והנרי קולג' – מוסד אמריקני להשכלה גבוהה בווירג'יניה. אישים: אווה אמורי – שחקנית אמריקאית ארנו אמורי – נזיר ציסטרציאני ג'ון אמורי – הגמון פופולרי בכנסייה המתודיסטית של ג'ורג'יה. דייוויד אמורי – שדרן רדיו אמריקני אנטי פשיסט. אמור
AXN

AXN הוא ערוץ טלוויזיה בינלאומי בבעלות אחת מהחברות הבנות של סרטי סוני הפועל בכ-50 מדינות ברחבי העולם, דרך הלוויין והכבלים. הערוץ החל את שידוריו ב-22 במאי 1997, ומשדר בעיקרו סדרות פעולה. לערוץ המקורי גרסאות מקומיות במדינות רבות. הערוץ עלה לראשונה בישראל בקיץ 2000 ושודר בטלוויזיה בכבלים בערוץ 6 בממיר הדיגיטלי ובערוץ 40 או 26 בממיר האנלוגי, בהתאם לאזור הזיכיון. הערוץ שידר סדרות פעולה, מדע בדיוני ופנטזיה, חדשות וותיקות בשידורים חוזרים, וכן תוכניות ריאליטי. ב-2006 הפיק הערוץ מגזין פעולה בשם "AXN מאניה" בהנחייתה של יעל גולדמן, אשר נתן במה לאנשים בתחום הספורט האתגרי בישראל. בשנת 2007 הקים הערוץ מועדון לקוחות בשם "AXN אקשן קלאב". אתר מועדון הלקוחות חדל להתקיים בתום שידור הערוץ בישראל. ביוני 2008 פורסם לראשונה כי ערוץ AXN הישראלי יסיים את שידוריו מטעמים כלכליים, ושידורי הערוץ הסתיימו ב-4 בינואר 2009. במקומו נפתח ערוץ חדש בשם HOT Zone, אשר אינו כלול בחבילת הבסיס של חברת הכבלים. בתדר האנלוגי של הערוץ הועלה במקומו ערוץ HOT Family. מדיה וקבצים בנושא AXN בוויקישיתוף אתר האינטרנט הרשמי של AXN מהרקולס ועד ניקיטה: הסדרות הגדולות של רשת AXN, באתר וואלה, 26 ביולי 2015 AXN, ברשת החברתית פייסבוק AXN, ברשת החברתית אקס (טוויטר) AXN, ברשת החברתית אינסטגרם AXN, סרטונים בערוץ היוטיוב אופיר בר-זהר, HOT מורידה מהאוויר את AXN - עקב משא ומתן שבסיומו לא הושגה הסכמה בין שתי החברות, באתר TheMarker‏, 26 ביוני 2008
Another One Bites the Dust

"Another One Bites The Dust" (ביטוי נפוץ באנגלית שפירושו "עוד אחד מת") הוא סינגל של להקת הרוק הבריטית קווין שיצא בשנת 1980. השיר נכתב על ידי נגן הבס ג'ון דיקון. סינגל זה הוא הסינגל הנמכר ביותר של הלהקה לאחר שמכר כ-7 מיליון עותקים בכל רחבי העולם. השיר הוא מתוך האלבום The Game. השיר הגיע למקום הראשון במצעדי הפזמונים בארצות הברית, ספרד, ארגנטינה, קנדה, גואטמלה וישראל, אך רק למקום השביעי בבריטניה. בארצות הברית, הצליח השיר להתברג למקום הראשון בשני מצעדי פזמונים: הראשון הוא מצעד הפזמונים של ה-R&B (לאחר שקווין נחשבו ללהקת R&B, בטעות) והמצעד השני הוא של הדיסקו. רוב הכלים בשיר מבוצעים על ידי דיקון: גיטרה בס, פסנתר, גיטרת קצב וגיטרה מובילה. לאחר מכן הוספו לשיר ביט תופים מחזורי ומספר אפקטים על ידי טיילור ומיי ואת השירה ביצע פרדי מרקיורי. השיר לא התקבל יפה אצל חברי הלהקה ולא היה אמור לצאת בתור סינגל למרות ההפצרות החוזרות ונשנות של צוות ההופעה. ההחלטה להוציא את השיר כסינגל התקבלה לאחר שמייקל ג'קסון הציע זאת, בסיומה של אחת ההופעות של הלהקה (הדבר אושר על ידי רוג'ר טיילור ובריאן מיי בתוכנית רדיו אמריקאית מאוחר יותר). את הסינגל הפיק ריינהולד מק ביחד עם הלהקה. השיר הביא ללהקה את מועמדותה היחידה לפרס גראמי בקטגוריית שיר הרוק הטוב ביותר המבוצע על ידי צמד או להקה. השיר הפסיד לשיר Against the Wind של בוב סיגר. הצלחתו של השיר בארצות הברית היא כנראה זו שהביאה את הלהקה לנטוש (זמנית) את השורשים הרוקיסטיים והובילה אותה להקליט את אלבומה הבא Hot Space בסגנון השונה מקודמיו. אגדה אורבנית נפוצה טוענת שכאשר מנגנים את פזמון השיר לאחור, הוא מכיל מסר כגון "זה כיף לעשן מריחואנה" ("It's fun to smoke marijuana") ו"התחילו לעשן מריחואנה" ("Start to smoke marijuana"). למעשה, ההקלטה לא הכילה אף מסרים שכאלו במכוון: זהו צירוף מקרים, והשיר אף אינו עוסק בנושאים הקשורים לסמים או לעישונם. סילבסטר סטאלון ביקש להשתמש בשיר כשיר הנושא של הסרט רוקי 3 ונענה בשלילה. כתחליף, להקת Survivor יצרה עבור הסרט את אחד מהשירים המפורסמים ביותר של שנות ה-80, Eye of the Tiger. וייקליף ז'אן ביצע לשיר גרסת כיסוי תוך שימוש בהקלטות המקוריות של מרקיורי, כמעט 7 שנים לאחר מותו של האחרון. וירד אל ינקוביץ' ביצע לשיר גרסת כיסוי פארודית בשם "Another one rides the bus" ("עוד אחד נוסע באוטובוס") בשלהי שנת 2006 יצא עיבוד לשיר זה שנעשה על ידי The Miami Project (פרויקט מיאמי), והגיע למצעד הרשמי של תחנת הרדיו 100FM. מידע על היצירה "Another One Bites the Dust" באתר מיוזיק בריינז מידע על הסינגל "Another One Bites the Dust" באתר מיוזיק בריינז מידע על השיר "Another One Bites the Dust" באתר AllMusic מידע על היצירה "Another One Bites the Dust" באתר Discogs מילות השיר "Another One Bites the Dust" באתר Genius סרטון השיר "Another One Bites the Dust" באתר יוטיוב
פנגולין עצים קטן

פנגולין עצים קטן (שם מדעי: Phataginus tricuspis) הוא מין בסוג פנגולין עצים הנפוץ ביערות הטרופיים של דרום-מזרח אפריקה. אורך גופו של הפנגולין כ-45 ס"מ כשאורך זנבו הוא 30 ס"מ. משקלו 3–4 ק"ג ומספר הוולדות 1–2. הוא ניזון מנמלים וטרמיטים. צבע גופו בצידו העליון הוא חום וגחונו לבן. ממצחו עד קצה הזנב והרגליים במחציתם מכוסים קשקשים קשים. בכל קשקש שלושה חודים והם סדורים כרעפים ומשמשים להגנה. הזנב חזק דיו כדי לשמש גם להנסת אויבים. שערות מכסות את החרטום המוארך, השפתיים, תחתית העיניים והגחון. לשונו של הפנגולין גמישה, ארוכה מאוד, ודביקה בקצותיה, והיא מקופלת בתוך פיו. כשהוא מאתר מזון, לשונו נשלפת במהירות והוא מכה בה בחרקים ובכך מצמיד אותם אל לשונו ובולע אותם. הפנגולין חסר שיניים וריסוק החרקים ולעיסתם מתבצע על ידי שיניים קרניות קטנות המצויות בשוער הקיבה. חוש ראייתו חלש ושמיעתו בינונית משום שהוא חסר כל אפרכסות אוזניים. לעומת זאת, חוש הריח שלו מפותח למדי. רגליו קצרות ובקצות אצבעותיהן טפרים מאונקלים, חזקים וחדים מאוד. בעזרת הטפרים חודר הפנגולין לקני הנמלים ולתלי טרמיטים. לאחר מכן הוא מחדיר לקנים את חרטומו, שולף את לשונו וצד את מזונו. שחייתו מהירה למדי אך תנועתו על הקרקע איטית, הן בהליכה והן בטיפוס אל צמרות העצים. הוא פעיל בלילה ובשעות היום שוכן בצמרות העצים כשהוא מקופל בין הענפים. הוא מסתייע בלפיתת זנב לשם אחיזה נוספת, בעיקר בשעה שהוא משתמש בגפיו הקדמיות כדי לחדור לקני נמלים וטרמיטים. הנקבה ממליטה פעם בשנה ונושאת את גוריה על זנבה עד שהם יכולים להלך באופן עצמאי. בעת סכנה היא מצטנפת ומכנסת את הגורים למרכז המעגל שיצרה, ובצורה זו היא מגוננת עליהם בעזרת הקשקשים הקשים והחדים, אותם היא זוקפת עד חלוף הסכנה. המין נמצא בסכנת הכחדה בשל ציד והרס יערות הגשם. מדיה וקבצים בנושא פנגולין עצים קטן בוויקישיתוף פנגולין עצים קטן, באתר ITIS (באנגלית) פנגולין עצים קטן, באתר Animal Diversity Web (באנגלית) פנגולין עצים קטן, באתר האנציקלופדיה של החיים (באנגלית) פנגולין עצים קטן, באתר GBIF (באנגלית) פנגולין עצים קטן, באתר IUCN (באנגלית)
אנטומיה טופוגרפית

אנטומיה טופוגרפית (surface anatomy או visual anatomy) היא האנטומיה הנלמדת על פי הצורה הנראית והניתנת למישוש של פני הגוף האנושי. לימוד אנטומיה טופוגרפית מאפשרת הכרת מיקומם של איברים שטחיים וגם איברים עמוקים, כאלו שאינם ניתנים למישוש, כמו הלב למשל. אנטומיה טופוגרפית משמשת בתהליכי אבחון וטיפול ברפואה. זוהי שיטת אבחון עתיקה שגם היום היא אחת השיטות היעילות; מהירה, זולה, ואינה תהליך פולשני (ניתוחים). אנטומיה טופוגרפית על בני אדם מתאפשרת על ידי הכרת הפרופורציות והשטח החיצוני של גוף האדם כדי לאפשר איתור איברים עמוקים בגוף האדם שאינם ניתנים לאיתור בעזרת חוש הראייה, בתנועה או בסטטיות. צוואר גו במבט אחורי גו במבט קדמי בית חזה במבט צידי גפה עליונה במבט קדמי גפה עליונה במבט אחורי ירך במבט קדמי גפה תחתונה במבט אחורי שוק במבט צידי Dorland's Medical Dictionary, anatomy, MerckSource ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
שר פלנינה

שָׁר פְּלָנִינָה (בעברית: הר שר; בסרבית: Шар Планина, Šar Planina, באלבנית: Malet e Sharrit) הוא רכס הרים בין הגבול הדרומי של סרביה (בחלקה של קוסובו) לחלק הצפוני של מקדוניה. אורך הרכס כ-80 קילומטר ורוחבו בין 10–20 ק"מ. ברכס מספר פסגות גבוהות: טיטוב ורב (2,747 מטר, הפסגה הגבוהה ברכס) טורצין (2,702 מטר) בוריסלבץ (2662 מטר) רודוקה (2,610 מטר) ליוּבּוֹטן (2,553 מטר) פיריבּג שר מתרחב גם להר קורבּ בדרום־מזרח ועובר דרך צפון־מערב אלבניה. הצמחייה ברכס כוללת יבולים עד לגובה 1,000 מטר מעל פני הים, יערות עד גובה 1,700 מטרים, וכן שדות מרעה המשתרעים על כ- 550 קילומטרים רבועים. שר פלנינה הוא הרכס היחיד באירופה שמשתרע על שטח גדול של שדות מרעה. באזור יושבות קהילות רועים הידועות בכלבי הרועים הגדולים האופייניים להן, הנקראים רועה שר-פלניני(אנ'), אשר דמותם אף הוטבעה על המטבע המקדוני. הפארק הלאומי שר פלנינה שייך לאוטונומיה קוסובו ומשתרע על 380 ק"מ רבועים בחלק הצפוני של ההר שר. גאוות הפארק היא עץ האורן המקדוני שנמצא במקום, וכן אורן הלבן והוורד האלפי. הפארק הלאומי שר פלנינה משופע בנחלים ובנחלים זורמים קטנים המשתרעים למספר רשויות מקומיות כמו אורושבץ, סובה רקה, קצ'ניק ו-פריזרן ו-יגונובצה, טרצה, טטובו וגוטיבר. מדיה וקבצים בנושא שר פלנינה בוויקישיתוף שר פלנינה, באתר אנציקלופדיה בריטניקה (באנגלית) PeakVisor, National Park Shar Planina, PeakVisor (באנגלית) Sharplaninec - The Macedonian Shepherd Dog, Discovering Macedonia, ‏2018-04-14 (באנגלית אמריקאית) Sar Mountains | History, Facts, & National Park | Britannica, www.britannica.com (באנגלית)
מילן יליץ'

מילן יליץ' (Милан Јелић‏, 26 במרץ 1956 - 30 בספטמבר 2007) היה נשיא רפובליקה סרפסקה (אוקטובר 2006 - ספטמבר 2007). יליץ' נולד ב-26 במרץ 1956 בכפר קופריבנה (Копривна) שליד מודריצ'ה (Модрича) בבוסניה והרצגובינה אז ביוגוסלביה. הוא למד בתיכון בעיר דובוי (Добој) ולאחר סיום לימודיו למד בפקולטה לכלכלה בסובוטיצה (Суботица) שבסרביה. הוא בעל תואר דוקטור לכלכלה מאוניברסיטת בנייה לוקה. במשך 13 שנים כיהן כמנהל בית הזיקוק במודריצ'ה. הוא היה חבר במפלגה הדמוקרטית הסרבית בראשות רדובאן קרדז'יץ' ונבחר מטעמה לאספה הלאומית של סרפסקה לאחר הסכם דייטון ב-1995. ב-1998 עבר יליץ' למפגלת הסוציאל-דמוקרטים העצמאיים. בבחירות של אוקטובר 2002 הוא התמודד על תפקיד נשיא סרפסקה וזכה ב-22.1% מהקולות, מקום שני לאחר דראגן צ'ביץ' שזכה ל-35.9% מקולות המצביעים. ב-1 במרץ 2006 מונה לשר הכלכלה, האנרגיה והפיתוח בממשלתו החדשה של מילורד דודיק. שירת כחבר מועצת העיר מודריצ'ה במשך 4 שנים וב-1987 מונה למאמן קבוצה שנקראת OOUR ואחר כך למנהל קבוצת Rafinerija ulja במודריצ'ה. יליץ' כיהן גם כנשיא ההתאחדות לכדורגל של רפובליקה סרפסקה (Фудбалски Савез Репубике Српске) וגם נשיא ההתאחדות לכדורגל של בוסניה והרצגובינה. נפטר ב-30 בספטמבר 2007 מהתקף לב במהלך כהונתו. בעקבות מותו הוכרזו שלושה ימי אבל והדגלים הורדו לחצי התורן בכל מוסדות הרפובליקה. שנה לאחר מותו הוענק לו על ידי מחליפו רייקו קוזמנוביץ', אות הרפובליקה על תרומתו לפיתוח הרפובליקה ושיתוף פעולה בינלאומי. Milan Jelić, 1 October 2007, UEFA website Irena Knezevic, Milan Jelic, 51, Bosnian president, October 1, 2007, The Boston Globe Dragan Cavic Milorad Dodik elected Prime Minister Republika Srpska, 2 Mar 2006 PPID Daily Media Summary, 1 October 2007 The late President of the Republic of Srpska Dr. Milan Jelić was posthumously awarded by the President of the Republic of Srpska, 18 September, 2008
משה לרר

משה לרר (23 בדצמבר 1933 - 26 בנובמבר 2006) היה מהבולטים שבעיתונאי הספורט בישראל. לרר נולד בעיר סטאניסלב שבגליציה, הרפובליקה הפולנית השנייה (כיום באוקראינה), ועלה לארץ ישראל עם משפחתו בהיותו בן 6 חודשים. בגיל 13 החל לכתוב בנושאי ספורט בעיתונות שלפני קום המדינה, ולא חדל מכך עד ימיו האחרונים. בין השנים 1949 עד 1954 לרר עבד ככתב ספורט ב"ספורט ישראל" ו"חדשות הספורט". עבודותיו הבאות היו במעריב והארץ (1954–1960), כתיבה ועריכה במדור הספורט של ידיעות אחרונות (1962–1970) ועריכת מוסף הספורט והמוסף "סגנון" של מעריב (1970–1990). ב-1991 פרש לגמלאות, ושנתיים מאוחר יותר נקרא לשמש בצוות ההקמה של קשת. בשנים האחרונות לחייו פרסם מאמרים בחדשות המחלקה הראשונה וכן במקור ראשון. בין עיסוקיו האחרים: מ"מ וסגן יו"ר אגודת העיתונאים, וכן ערך והגיש יחד עם העיתונאי ישעיהו פורת את התוכנית "רדיו ספורט" בגלי צה"ל. בשנות ה-70 הוציא לאור ספרים ואלבומים בנושאי ספורט, ובין היתר על קבוצת הכדורסל מכבי תל אביב, וכן על תולדות הספורט ב-50 שנות קיומה הראשונות של ישראל. לרר נפטר ממחלת הסרטן לאחר שחי בצילה שנים רבות. אשתו הראשונה רותי נפטרה מהמחלה, וכך גם אשתו השנייה חיה צחור שנפטרה כ-20 שנה לאחר מכן. חודשיים לאחר מות אשתו השנייה נפטר גם הוא. בשנות חייו האחרונות היה פעיל באגודה למלחמה בסרטן ופרסם מאמרים רבים בגנות עישון סיגריות, אשר גרם למחלתו. שנה לאחר פטירתו של לרר הנהיגה אגודת העיתונאים בתל אביב ומשפחתו פרס לעיתונאי הספורט המצטיין בעיתונות הכתובה על שמו של לרר. ב-25 בדצמבר 2007 חולק הפרס לראשונה לאברהם טבק ממעריב ועוזי דן מהארץ. גדולי הספורט בישראל, מאת משה לרר ואלכס דורון. הוצאת ספרי שלגי. 1979. אירופה של מכבי תל אביב 1977 מאת משה לרר ומיכאל קרנון. כולם היו בני - מאת משה לרר ויהושע רוזין. הוצאת ירון גולן. ספורט 50 - מאת משה לרר וישעיהו פורת. 1998. עדי רובינשטיין‏, משה רבנו, באתר וואלה, 1 בנובמבר 2004 פרידה ממשה לרר באתר ספסל משה לרר (1933-2006), דף שער בספרייה הלאומית אתר "נשמה"
הדרך לעין חרוד

הדרך לעין חרוד הוא רומן דיסטופי שכתב עמוס קינן, בין הראשונים בעברית בסוגה זו. הספר יצא לאור בשנת 1984 בהוצאת עם עובד ובשנת 2016 יצא במהדורה מחודשת, בעריכתו של חיים פסח. הספר תורגם לשמונה שפות: אנגלית, צרפתית, ספרדית, גרמנית, דנית, צ’כית, הונגרית וערבית. עלילת הספר מספרת אודות ישראל שלאחר הפיכה צבאית, ומתמקדת בניסיונו של נרדף פוליטי להגיע למורדים בעין חרוד, וקורות מסעו של הגיבור בדרך לשם. במהלך חג החנוכה, מתחוללת בישראל הפיכה שקטה במהלכה כת צבאית תופסת את השלטון. הכת גירשה את כל הערבים והשליטה שלטון צבאי, בעוד שבעין חרוד התכנסו המורדים המשדרים מתחנת רדיו מחתרתית. במסגרת עולם זה, יוצא אדם הנרדף בידי המשטר מביתו בתל אביב – הנתונה במצור מוחלט – ומנסה להגיע לצפון הארץ, שם עדיין מתקיים שלטון חופשי בהנהגת המורדים נגד השלטון הצבאי. במהלך מסעו צפונה, נתקל הגיבור בערבי ישראלי שמנסה לחצות את הגבול למדינת ערב. בהמשך, הם נתקלים בכוחות צבא ולוקחים בשבי תת-אלוף, עליו הם נושאים ונותנים עם אלוף פיקוד צפון. לקראת סוף הספר, הסיפור מקבל תפנית כאשר הגיבור מגיע יחד עם האלוף אל בונקר בעמק יזרעאל ובו מכונת זמן שהחונטה הצבאית פיתחה על מנת להרוג את הקיסר הרומי טיטוס, מחריב בית שני. הגיבור מסכל את התוכנית, ובדרכו אל עין חרוד מגלה כי חזר בזמן לימים פרהיסטוריים, ולבסוף מת. ב-1990, יצא סרט דובר אנגלית בבימויו של דורון ערן, בכיכובם של אלסנדרה מוסוליני, ארנון צדוק וטוני פק. בסרט נערך שינוי בעלילה, והגיבור מצליח להגיע אל הקיבוץ, אולם מגלה שאין מחתרת ושהרדיו משודר בידי אדם בודד. 2004: הצגה בבימויה של מור פרנק במסגרת פסטיבל עכו. ההצגה זכתה בציון לשבח על עבודת משחק האנסמבל. 2014: הצגת תיאטרון בובות בבימויו של צבי סהר. הדרך לעין חרוד (סרט) את והב בסופה (ספר) ציטוטים בנושא הדרך לעין חרוד בוויקיציטוט ביקורת על הדרך לעין חרוד - באתר בלי פאניקה דליה אמוץ, צריך לקרוא⁩, חדשות, 9 במרץ 1984 משה גלעד, מדוע "הדרך לעין חרוד" של עמוס קינן נשמע רלוונטי מתמיד? מסע עכשווי בעקבות הדיסטופיה, באתר הארץ, 6 בדצמבר 2016 בן לוי ועירית עילם־עבדי, נפתרה התעלומה: מי עמד מאחורי הדיסטופיה הישראלית הראשונה?, באתר הארץ, 29 ביוני 2017 אלי אשד, אפוקליפסה צברית: הדרך לעין חרוד של עמוס קינן – הגרסה הקולנועית, באתר יקום תרבות מאיר שניצר, תענוג למזוכיסטים⁩⁩, חדשות, 5 במרץ 1990 ציפי שוחט, הפסטיבל לתיאטרון אחר בעכו חוגג חצי יובל בתוכנית מסקרנת, באתר הארץ, 29 בספטמבר 2004 ציפי שוחט, ההצגה המצטיינת בפסטיבל עכו: "שיבוט", באתר הארץ, 5 באוקטובר 2004 תמר רותם, תיאטרון הבובות שהולך בעקבות עמוס קינן בדרך לעין חרוד, באתר הארץ, 30 ביוני 2014
שיר (פירושונים)

האם התכוונתם ל... שירה – יצירת אמנות טקסטואלית שבה נעשה שימוש בתכונותיה האסתטיות של השפה בנוסף למשמעות המילולית או במקומה. יצירה מסוג זה קרויה גם שיר. שירה אפית (אפוס) – שירה פולקלוריסטית, אשר מגוללת סיפור על חיים ומעשים של גיבור או של קבוצת גיבורים, היסטוריים או אגדיים פזמון – שיר המלווה בלחן. קרוי גם שיר. שיר רחוב – פזמון/שיר עממי המושר בדרך כלל ברחוב שיר משחק – פזמון/שיר המלווה משחק ילדים שיר ערש – שיר המושר באוזני ילדים טרם לכתם לישון, ונועד להרדימם שיר עם – שיר פופולרי שמחברו אינו ידוע ליד – שיר אמנותי, לרוב שיר הכתוב לקול ולפסנתר, אם כי נפוץ גם השיר לקול ולתזמורת שיר של יום – מזמור תהילים הנאמר בכל יום לקראת סיום תפילת שחרית שיר השירים – בתנ"ך ציפורי שיר – סדרת-ענק של עופות, שכוללת יותר ממחצית העופות זמרה – הפקת צלילים מוזיקליים באמצעות הקול האנושי. שיר (2014) – The Song (אנ') – סרט קולנוע שֵׁיר – ראו: רצועת הולכה אנשים ששם משפחתם שיר: מיכאל שיר – סופר עברי, עורך וסופר לילדים סמדר שיר – סופרת, עיתונאית, מחזאית ופזמונאית
רולטה רוסית

רולטה רוסית היא משחק קטלני בו המתמודד נוטל אקדח תופי שטעון בכדור אחד בלבד, מסובב את התוף, מכוון את האקדח לראשו ולוחץ על ההדק, מבלי לדעת מראש אם תיפלט ירייה, או לא. השם רולטה רוסית נובע מסיבוב תוף האקדח כגלגל של רולטה, ומהסיכויים לפליטת כדור (בדרך כלל יש מקום לשישה כדורים בתוף). על פי האגדה, מקרים רבים של רולטה רוסית התרחשו ברוסיה החל מהמאה ה-19. לפי סיפור אחד, אולצו אסירים רוסים לשחק את המשחק על ידי סוהרים, שהימרו על תוצאותיו. בגרסה אחרת, קצינים משועממים ואובדניים בצבא הרוסי שיחקו במשחק כדי להרשים אחד את השני. לא ברורה אמיתות אגדות אלו. משחק ברולטה רוסית הופיע גם במספר סרטי קולנוע, שהבולט בהם הוא "צייד הצבאים", אשר זכה בפרס האוסקר לסרט הטוב ביותר לשנת 1978. נטען כי בעקבות הסרט גדל מספר מקרי ההתאבדות בשיטה זו. בסרט באגסי משנת 1991, הגנגסטר באגסי סיגל מבצע רולטה רוסית בכיוון ראשו, כדי להוכיח לאויבו דרגנה שהוא "אלמותי". הוא ניצל בניסיון זה. הקוסם הבריטי דרן בראון ביצע הדגמה של רולטה רוסית עם אקדח אמיתי שבה הוא קיבל לידיו אקדח טעון בכדור בודד, גילה את מקומו של הכדור וניצל. בסרטון המצויר של האחים וורנר משנת 1951, באגס באני נלחם ביוסמיטי סאם על מנת לזכות בבחירות לראשות העיר, כאשר מתברר שהסוס האפל זכה בבחירות, באגס וסם מחליטים לשחק ברולטה רוסית שבסופה באגס מכוון לראשו, מפספס ופוגע בסם. הקטע צונזר ברוב רשתות הטלוויזיה האמריקאיות, אולם בישראל הוא שודר ללא צנזורה. במשחק Call of Duty: Black Ops מייסון משחק עם וודס רולטה רוסית וברגע האחרון יורה את הכדור לעבר שוביו ושניהם ניצלים. רולטה רוסית משחקת תפקיד מרכזי בסרט הדרמה ההיסטורית "דואליסט" משנת 2016. בסדרה "גומורה" מבצע הגיבור צ'ירו גרסה מחוזקת של רולטה רוסית (שהוא מכנה "רולטה ספרדית") שבה יש 3 כדורים מתוך 6. כלומר, סיכוי 1:2 שתתבצע ירייה. הוא עובר את המשחק בשלום ובכך מוכיח שהוא "אלמותי", בדומה לסרט "באגסי" המוזכר למעלה. זהו גם כינויו בסדרה - "האלמותי". בדרמה הספרדית "בית הנייר" סיילנה אוליבירה המכונה "טוקיו" מאיימת על אנדרס דה פונויוסה המכונה "ברלין" במשחק מדומה של רולטה רוסית. המשחק נעצר לפני שנורה כדור. בסרט הקולנוע הישראלי "לשחרר את שולי", ראש הקרטל הרנן מאלץ את אביהו, בצלאל ונתי לשחק רולטה רוסית בזה אחר זה מבלי "לערבב" את התוף. אביהו ובצלאל לוחצים על ההדק פעם אחת, ונתי לוחץ על ההדק שלוש פעמים לכיוון ראשו, והלחיצה השישית והאחרונה של נתי מחסלת את אחד מחברי הקרטל. רולטה רוסית, באתר MathWorld (באנגלית) The Deer Hunter Suicides
קוטר עלסופי

באנליזה מתמטית של מרחבים מטריים, הקוטר העלסופי של קבוצה קומפקטית הוא מספר המודד את גודל הקבוצה באופן שמדמה פיזור של מטען חשמלי, בדומה לקיבול אלקטרוסטטי. את המושג פיתח מיכאל פקטה, שעסק רבות בנושא. את הקוטר הרגיל של קבוצה קומפקטית מגדירים כמרחק הגדול ביותר האפשרי בין זוגות של איברים בקבוצה, דהיינו   d 2 ( A ) = max d ( x 1 , x 2 ) {\displaystyle \ d_{2}(A)=\max {d(x_{1},x_{2})}} , כאשר   d ( ⋅ , ⋅ ) {\displaystyle \ d(\cdot ,\cdot )} היא פונקציית המרחק בקבוצה. כהכללה של מושג זה, ניתן להגדיר קוטר מסדר n, המודד את המכפלה הגדולה ביותר של מרחקים בין זוגות נקודות, שאותה אפשר להשיג מפיזור n נקודות בקבוצה. הקוטר מסדר n מוגדר לפי הנוסחה   d n ( A ) = ( max ∏ 1 ≤ i < j ≤ n d ( x i , x j ) ) 2 n ( n − 1 ) {\displaystyle \ d_{n}(A)=(\max \prod _{1\leq i<j\leq n}{d(x_{i},x_{j})})^{\frac {2}{n(n-1)}}} , כאשר המקסימום נלקח מבין כל הבחירות האפשריות של נקודות   x 1 , … , x n ∈ A {\displaystyle \ x_{1},\dots ,x_{n}\in A} (הנקודות שבהן המקסימום מתקבל נקראות נקודות פקטה). הגורם   2 n ( n − 1 ) {\displaystyle \ {\frac {2}{n(n-1)}}} בחזקה נבחר כך ש-   d n ( A ) {\displaystyle \ d_{n}(A)} הוא הממוצע ההנדסי של המרחקים. סדרת הערכים   d n ( A ) {\displaystyle \ d_{n}(A)} היא סדרה יורדת, כלומר   d 2 ( A ) ≥ d 3 ( A ) ≥ … {\displaystyle \ d_{2}(A)\geq d_{3}(A)\geq \dots } , והגבול   d ( A ) = lim n → ∞ d n ( A ) {\displaystyle \ d(A)=\lim _{n\rightarrow \infty }d_{n}(A)} נקרא הקוטר העלסופי של   A {\displaystyle \ A} . תחת הגדרה זו, הקוטר העלסופי של קבוצה סופית הוא אפס, הקוטר העלסופי של מעגל שווה לרדיוס שלו, והקוטר העלסופי של קטע שווה לרבע אורכו של הקטע. תכונות נוספות של הקוטר העלסופי, כאשר   A {\displaystyle \ A} קבוצה במרחב אוקלידי:   d ( α A ) = | α | d ( A ) {\displaystyle \ d(\alpha A)=|\alpha |d(A)} לכל קבוע   α {\displaystyle \ \alpha } אם   A s {\displaystyle \ A_{s}} קבוצת הנקודות שמרחקן מ-A לכל היותר s, אז הקוטר העלסופי "רציף" במובן הבא: הגבול של   d ( A s ) {\displaystyle \ d(A_{s})} , כאשר s שואף לאפס, הוא   d ( A ) {\displaystyle \ d(A)} כאשר   A {\displaystyle \ A} קבוצה במישור המרוכב ו-   P : C → C {\displaystyle \ P:\mathbb {C} \rightarrow \mathbb {C} } העתקה פולינומית ממעלה m, אז   d ( P − 1 ( A ) ) = d ( A ) 1 / m {\displaystyle \ d(P^{-1}(A))=d(A)^{1/m}} הערך "Transfinite diameter" ב"אנציקלופדיה של המתמטיקה" M. Fekete, "Ueber die Verteilung der Wurzeln bei gewissen algebraischen Gleichungen mit ganzzahligen Koeffizienten" Math. Z., 17 (1923) pp. 228–249(הקישור אינו פעיל) כמה דוגמאות רדיוס קונפורמי קיבולת (אנליזה מרוכבת)
ארבוס

האם התכוונתם ל... הר ארבוס – הר געש פעיל באנטארקטיקה. גובהו 3,794 מטר ארבוס (מיתולוגיה) – "המחשך", בנם של כאוס וניקס במיתולוגיה היוונית דיאן ארבוס – צלמת אמריקאית אה"מ ארבוס (1807) – ספינת הרעשה ולימים סלופ תותחים וספינת רקטות בריטית אה"מ ארבוס (1826) – ספינת הרעשה ומחקר בריטית איירבוס – יצרנית מטוסים אירופית